Kiki, Mel suiwer die lugMel tydens Donderdagaand se episode. Vinkel en Koljander, die een is soos die ander. Die trane het in Donderdagaand se episode van Die Real Housewives van Pretoria gevloei nadat Mel vir Kiki om verskoning gevra het vir die wilde uitlatings wat sy tydens Kiki se glansgeleentheid by die Sheraton Hotel gemaak het. “Ek is jammer ek het jou seergemaak,” sê Mel nadat Kiki haar tydens haar behandeling by Rhona se spa verras het om die lug tussen hulle te suiwer. “Ek het nie gedink jy sal ooit vir enigiemand jammer sê nie,” sê ’n emosionele Kiki dan. Kiki tydens Donderdagaand se episode. “Dit was vir my ’n groot ding toe Mel om verskoning vra, want ek het nooit die woord ‘jammer’ uit haar mond verwag nie,” verduidelik Kiki later aan die kamera. “Ek ís soms ’n ysige mens en partykeer sê ek goed en ek besef nie die seer wat saam met dit kom nie,” bieg Mel aan Kiki. “En ek kruisig jou nie daaroor nie,” antwoord Kiki. “Ek verstaan dit, want ek is presies dieselfde. Ek is gewoonlik soos jy. En noudat ek iemand sien wat soos ek is, besef ek, ek moet eintlik net nederig wees. “Hoe ironies. Die twee wat nie vriendinne wil hê nie, het nou die sterkste band,” wys Kiki dan daarop. “Ek sien heeltyd ’n ander kant van jou. Ek sien hierdie sagte, nederige mens en dit was vir my hartseer en moeilik om te sien hoe jy anders is wanneer die ander vroue by jou ruimte inkom. Dit is asof jy die hele tyd wil beskerm en aanval,” sê Kiki aan Mel. Kiki en Mel tydens Donderdagaand se episode. “Ek dink net ek is al baie in my lewe deur vroumense seergemaak,” verduidelik Mel dan. “So ek verwag net dít wat vroue my geleer het om te verwag.” “Mel is eintlik ’n baie goeie mens met ’n sagte hart,” verduidelik Kiki aan die kamera. Kiki kom tog Pretoria toe Ná die mooi oomblik tussen Kiki en Mel en ’n suksesvolle dog koue markdag by Renske se huis – waartydens Peet met sy ou banke van R600 000 herenig word en vir Mari leer van geldmaak – het Kiki aangekondig dat sy, Malcolm en Thembi tog maar Pretoria toe gaan trek. Dít nadat sy aanvanklik gesê het dat die markdag haar laaste geleentheid saam met die Pretoriase huisvroue gaan wees weens ál die drama vroeër in die seisoen. Die huisvroue tydens Donderdagaand se episode. “Ek dink alles het nou net mooi bymekaargekom en ek en Mel het ’n baie mooi oomblik gedeel … Ek het ’n baie groot les geleer. Die mense wat jy dink jou die hardste inloop, het vir jou die grootste les. So ek wil net vir julle sê dat ons wel besluit het om hierdie kant toe te kom,” kondig Kiki aan die einde van markdag aan. “As ek, Malcolm en Thembi nou uiteindelik ingesettle is in Pretoria, sal ek definitief die vroue nooi vir ’n braai om te kyk of hulle nou oor die weg kom,” sê Kiki later aan die kamera. Die Real Housewives van Pretoria is elke Donderdag om 20:00 op kykNET, DStv-kanaal 144, te sien. Dit word ook op DStv CatchUp uitgesaai. ‘Huilerig’ – Die Real Housewives van Pretoria Hierdie twee kon nie die trane terughou nie en ons kon ook nie!❤️???? #RHOPTAKYK HIER die volle oomblik????https://bit.ly/3WwNY2h Posted by kykNET on Thursday, December 29, 2022